ཝང་ཅན་ཅུན་གྱིས་ཤིས་ཚིག་ནང་མཚོ་སྔོན་ཞིང་ཆེན་ཏང་ཨུ་དང་ཞིང་ཆེན་སྲིད་གཞུང་གི་ཚབ་བྱས་ནས་རྒྱལ་ཁབ་ཀྱི་འབྲེལ་ཡོད་པུའུ་དང་ཨུ་ཡོན་ལྷན་ཁང་།རྒྱལ་ཁབ་གློག་དྲ་ཀུང་ཟི།སྤུན་ཟླ་ཞིང་ཆེན་དང་འཛུགས་སྐྲུན་སྡེ་ཁག་བཅས་ཀྱིས་མཉམ་དུ་མཚོ་སྔོན་གྱི་གློག་ཧི་ནན་དུ་འདྲེན་པའི་བཟོ་སྐྲུན་འཛུགས་སྐྲུན་བྱེད་འགོ་རྩོམ་པའི་ལོ་རྒྱུས་རང་བཞིན་གྱི་དུས་སྐབས་འདིར་བདེ་དཔང་བྱས་པར་བཀའ་དྲིན་ཞུས་པར་མ་ཟད།བཟོ་སྐྲུན་འཛུགས་སྐྲུན་བདེ་བླག་ངང་ཡོངས་འགྲུབ་འབྱུང་བའི་སྨོན་འདུན་ཞུས།ཁོས་བཤད་རྒྱུར།དེ་རིང་དགུན་ཚུགས་ནས་ནམ་ཟླ་འཁྱག་ན་ཡང་།སེམས་ཧ་ཅང་དྲོ་བ་ཞིག་རེད།དྲོད་ཁོལ་དེ་ནི་སྤྱི་ཁྱབ་ཧྲུའུ་ཅི་ཞི་ཅིན་ཕིང་དང་ཙུང་ལི་ལིས་ཁི་ཆང་།ཏང་ཀྲུང་དབྱང་དང་རྒྱལ་སྲིད་སྤྱི་ཁྱབ་ཁང་གིས་མཚོ་སྔོན་ལ་བཅངས་པའི་ཐུགས་ཁུར་ཡིན་ལ།ང་ཚོས་སྤྱི་ཁྱབ་ཧྲུའུ་ཅི་དང་ཙུང་ལི་ཡི་མངག་བཅོལ་སེམས་སུ་བརྟན་པོར་བཟུང་ནས།ཧུར་ཐག་གིས་དྭངས་གཙང་ནུས་ཁུངས་ཀྱི་དཔེ་སྟོན་ཞིང་ཆེན་འཛུགས་སྐྲུན་བྱེད་རྒྱུ་ཡིན།དེ་རིང་།འཛམ་གླིང་སྟེང་གི་དྭངས་གཙང་ནུས་ཁུངས་གློག་ཤུགས་ཀྱི་མཐོ་གནོན་བགྲོད་ལམ་འཛུགས་སྐྲུན་བྱེད་འགོ་བརྩམས་པ་དང་།ང་ཚོས་རྒྱལ་ཁབ་འཕེལ་རྒྱས་བཅོས་བསྒྱུར་ཨུ་ཡོན་ལྷན་ཁང་དང་རྒྱལ་སྲིད་སྤྱི་ཁྱབ་ཁང་དབུལ་སྐྱོར་གཞུང་སྒྲུབ་ཁང་།རྒྱལ་ཁབ་ནུས་ཁུངས་ཅུའུ།རྒྱལ་ཁབ་གློག་དྲ་ཀུང་ཟི་བཅས་ཀྱིས་སྟོབས་ཤུགས་ཡོད་རྒུས་རྒྱབ་སྐྱོར་བྱས་པ་དང་།ཧི་ནན་དང་ཀན་སུའུ།ཧྲན་ཞི་ཞིང་ཆེན་བཅས་ཀྱི་ཏང་ཨུ་དང་སྲིད་གཞུང་གིས་རོགས་འདེགས་བཟང་བོ་བྱས་པར་བཀའ་དྲིན་ཞུས་པ་ཡིན།ང་ཚོས་ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དགོངས་པ་མཛུབ་ཁྲིད་དུ་བྱེད་པ་དང་།སྤྱི་ཁྱབ་ཧྲུའུ་ཅི་ཞི་ཅིན་ཕིང་དང་ཙུང་ལི་ལིས་ཁི་ཆང་།ཏང་ཀྲུང་དབྱང་དང་རྒྱལ་སྲིད་སྤྱི་ཁྱབ་ཁང་བཅས་ཀྱི་རེ་བ་ལག་བསྟར་བཟང་བོ་བྱེད་པ།ཧུར་ཐག་གིས་རྒྱལ་ཁབ་ལ་ཕན་པ་དང་མི་དམངས་ལ་ཕན་པའི་དོན་ཆེན་དེ་བཟང་བོར་བསྒྲུབ་ནས།ཏང་ཀྲུང་དབྱང་སེམས་བདེ་བ་དང་རྒྱལ་ཁབ་ཀྱི་པུའུ་དང་ཨུ་ཡོན་ལྷན་ཁང་།རྒྱལ་ཁབ་གློག་དྲ་ཀུང་ཟི་དང་སྤུན་ཟླ་ཞིང་ཆེན་ཡིད་ཚིམ་པར་བྱེད་རྒྱུ་ཡིན་ཟེར།